Primorskiella

Primorskiella  er en slekt av fjærvinger. Slekten omfatter bare én art, som er den minste billearten som hittil er kjent.

Utseende 
En knøttliten (ca. 0,45 millimeter), avlang, tett hårete fjærvinge. Antennene har en markert, spoleformet klubbe (det ytterste leddet er smalere). Hodet er rundet med nokså store fasettøyne, pronotum rundet. Dekkvingene er ganske lange og dekker hele bakkroppen.

Levevis 
Arten lever i poresopper, der de kryper ut og inn av de sporebærende porene.

Utbredelse 
Slekten er kjent fra Stillehavskysten i Russland (Primorskij Kraj).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien fjærvinger, Ptiliinae
 Stammen Dvergfjærvinger, Nanosellini – omfatter de aller minste artene, små og slankbygde
 Slekten Primorskiella Polilov, 2008
 Primorskiella anodonta Polilov, 2008

Referanser

Eksterne lenker 
 

Fjærvinger
Biller formelt beskrevet i 2008
Russlands insekter